Baladi gazta

Baladi gazta () Ekialde Hurbilean aurkitzen den gazta zuri eta leuna da. Jatorria Libanoko mendialdean du. 

 Izena 
Baladi izena bilād ("herria", "lurraldea") hitzetik dator eta ondorioz "herriko gazta" esan nahi du. Herriko izena duen arren delicatessen dendatan ere aurkitzen da. Baladi ahuntzak erabiltzen dira gazta egiteko. Jatorrian Libanoko mendi garaietako artzainek egiten zutenez "mendietako gazta" ere esaten zaio.

 Ezaugarriak 
200px|thumb|Baladi gazta puxketak.
Baladi gazta tradizionala freskoa, pasteurizatu gabea eta ondu gabea da, mikroflora anitza du eta hezetasun handia. Horren ondorioz hiru egun irauten ditu galdu gabe. Gazta egiteko ahuntz, behi eta ardi esnea nahasian erabiltzen da.

Ondu gabeko gazta fina da, gozoa eta aldi berean zapore gazi arina duena. Gosaritan tokiko ogi beroarekin jan daiteke edota sandwichen barnean bazkaltzeko orduan. Batzuetan oliba olio tanta batzukin eta hainbat espeziarekin zerbitzen da. Pertsiarrek nan-o-panir-o-sabzi-khordan platera jaten dute, ogi zapalaren gainean baladi gazta freskoa, barazki gordinak eta espezieak dituena.

 Antzerako gaztak 
Siriako gaztaren antzeko itxura eta tamaina ditu, drenai saskiak diseinu patroi berezien markak uzten dizkio azalean.Baladi gazta siriarrak baino koipe portzentaia handiagoa du eta horregatik leunagoa eta krematsuagoa da, eta gutxiago murtxikatu behar da.

Akawie gazta ere antzerakoa da baina Baladi gaztak ehundura trinkoagoa du.

 Erreferentziak 

 Kanpo estekak 

Kategoria:Ahuntz esnedun gaztak
Kategoria:Behi esnedun gaztak
Kategoria:Ardi esnedun gaztak
Kategoria:Ekialde Hurbileko gaztak
Kategoria:Palestinako gastronomia
Kategoria:Libanoko gastronomia
Kategoria:Siriako gastronomia
Kategoria:Jordaniako gastronomia
Kategoria:Egiptoko gastronomia
Kategoria:Gastronomia mediterraneoa